സക്കീര് ഹുസൈന് ഉള്പ്പെടെ 4 പ്രതികളെ വെറുതെവിട്ടു കൊച്ചി: വ്യവസായിയെ തട്ടിക്കൊണ്ടുപോയി തടഞ്ഞുവച്ച് ഭീഷണിപ്പെടുത്തിയ കേസില് സിപിഎം നേതാവ് സക്കീര് ഹുസൈന് അടക്കം നാലു പ്രതികളെ കോടതി വെറുതെ വിട്ടു. കളമശേരി മുന് ഏരിയാ സെക്രട്ടറി സക്കീര് ഹുസൈനു പുറമെ ഡിവൈഎഫ്ഐ മുന് നേതാവ് കറുകപ്പള്ളി സ്വദേശി സിദ്ദീഖ്, തമ്മനം കോതാടത്ത് ഫൈസല്, കാക്കനാട്ടെ വ്യവസായ സംരഭക ഷീല തോമസ് എന്നിവരെയാണ് എറണാകുളം ജുഡീഷ്യല് ഫസ്റ്റ് ക്ലാസ് മജിസ്ട്രേറ്റ് കോടതി വെറുതെ വിട്ടത്. പരാതിക്കാരന് അടക്കം ആറു സാക്ഷികള് കൂറുമാറിയ സാഹചര്യത്തിലാണ് കോടതി മുഴുവന് പ്രതികളെയും വിട്ടയച്ചത്.